text: আশাশুনিতে অষ্টম প্রহর ব্যাপী সর্বজনীন মহানাম যজ্ঞ অনুষ্ঠিত - ডেইলি সাতক্ষীরা
  Home » আশাশুনিতে অষ্টম প্রহর ব্যাপী সর্বজনীন মহানাম যজ্ঞ অনুষ্ঠিত
  মার্চ ১১, ২০১৯ 0 মন্তব্য 260 ভিউ
  বিএম আলাউদ্দীন : আশাশুনির বড়দলে বিশ্ব শান্তি, মানব কল্যাণ, দেশ ও জাতির মঙ্গল কামনায় অষ্টম প্রহরব্যাপী সার্বজনীন শ্রী শ্রী তারকব্রক্ষ মহানাম যজ্ঞ অনুষ্ঠিত হয়েছে। রবিবার সকাল থেকে রাতব্যাপী বড়দল ইউনিয়নের ফাকরাবাদ সার্বজনীন দুর্গা মন্দির চত্বরে সাতক্ষীরা-ভবা পাগলা সম্প্রদায়, ভক্ত জয়দেব সম্প্রদায়, গোপালগঞ্জ-প্রভু প্রাণ কিশোর সম্প্রদায়, খুলনা-ব্রজ গোপি সম্প্রদায়, নর নারায়ণ সম্প্রদায় দল অংশ গ্রহন করেন। অনুষ্ঠানে পবিত্র মন্ডলের সভাপতিত্বে। শিক্ষক বাবু হিরণময় মন্ডল ও গোপাল চন্দ্র মন্ডল এর পরিচালনায় অতিথি ছিলেন বড়দল ইউপি চেয়ারম্যান আব্দুল আলিম মোল্ল্যা, উপজেলা আওয়ামীলীগ নেতা জগদীশ চন্দ্র সোনা, উপজেলা কৃষকলীগের সভাপতি ও উপজেলা ভাইস চেয়ারম্যান প্রার্থী সেলিম রেজা এবং মতিলাল সরকার, বড়দল ইউনিয়নের কৃষক লীগের সভাপতি সোহরাব হোসেন মোড়ল, উপজেলা মহিলা ভাইস চেয়ারম্যান প্রার্থী মোসলেমা খাতুন মিলি ও হেনা গাজী সহ আওয়ামীলীগের বিভিন্ন অঙ্গ সহযোগী সংগঠনের নেতৃবৃন্দ।